‘ઠગ્ઝ ઓફ હિન્દોસ્તાં'ની રિલીઝના એક અઠવાડિયા પહેલાં આ ફિલ્મના પ્રોડક્શન ડિઝાઇનરે એના માટે ‘પાઇરેટ્સ ઓફ ધ કેરિબીયન'ના રેફરન્સનો ઉપયોગ કર્યો હોવાની સ્પષ્ટ ના પાડી છે. વાસ્તવમાં તેણે એમ પણ જણાવ્યું હતું કે, તેણે જ્હોની ડેપ્પની કરોડો ડોલરની કમાણી કરતી આ સીરિઝની ફિલ્મ્સ જોઈ સુદ્ધાં નહોતી. એક ઇન્ટરવ્યૂમાં સુમિત બાસુએ કહ્યું હતું કે, ‘અમારા માઇન્ડમાં ક્યારેય ‘પાઇરેટ્સ ઓફ ધ કેરિબિયન'નો વિચાર આવ્યો જ નથી. અમે એ સમયગાળા વિશે જાણીએ છીએ. અમે જહાજો વિશે જાણીએ છીએ. એટલે હું ક્યારેય ફિલ્મ્સમાંથી રેફરન્સ લેતો નથી.